CELEX: 32022D0033
Language: fi
Date: 2022-01-10 00:00:00
Title: Komission täytäntöönpanopäätös (EU) 2022/33, annettu 10 päivänä tammikuuta 2022, afrikkalaiseen sikaruttoon liittyvistä tietyistä kiireellisistä toimenpiteistä Saksassa annetun täytäntöönpanopäätöksen (EU) 2021/2021 kumoamisesta (tiedoksiannettu numerolla C(2022) 155) (Ainoastaan saksankielinen teksti on todistusvoimainen) (ETA:n kannalta merkityksellinen teksti)

12.1.2022   
               
               
                  FI
               
               
                  Euroopan unionin virallinen lehti
               
               
                  L 7/17
               
            
         KOMISSION TÄYTÄNTÖÖNPANOPÄÄTÖS (EU) 2022/33,
         annettu 10 päivänä tammikuuta 2022,
         afrikkalaiseen sikaruttoon liittyvistä tietyistä kiireellisistä toimenpiteistä Saksassa annetun täytäntöönpanopäätöksen (EU) 2021/2021 kumoamisesta
         
            
               (tiedoksiannettu numerolla C(2022) 155)
            
         
         (Ainoastaan saksankielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) ja erityisesti sen 259 artiklan 1 kohdan,
         sekä katsoo seuraavaa:
         
                     (1)
                  
                  
                     Afrikkalainen sikarutto on kotieläiminä pidettävien ja luonnonvaraisten sikaeläinten tarttuva virustauti, joka voi merkittävästi vaikuttaa tällaisiin eläinkantoihin ja sikatilojen kannattavuuteen häiritsemällä kyseisten eläinten ja niistä saatavien tuotteiden lähetysten siirtoja unionissa ja niiden vientiä kolmansiin maihin.
                  
               
                     (2)
                  
                  
                     Kun afrikkalaisen sikaruton taudinpurkaus ilmenee pidettävissä sikaeläimissä, on olemassa vakava riski taudin leviämisestä muihin pidettävien sikaeläinten pitopaikkoihin.
                  
               
                     (3)
                  
                  
                     Komission delegoidulla asetuksella (EU) 2020/687 (2) täydennetään sääntöjä, jotka koskevat sellaisten luetteloitujen tautien torjuntaa, joita tarkoitetaan asetuksen (EU) 2016/429 9 artiklan 1 kohdan a, b ja c alakohdassa ja jotka määritellään luokan A, B ja C taudeiksi komission täytäntöönpanoasetuksessa (EU) 2018/1882 (3). Delegoidun asetuksen (EU) 2020/687 21 ja 22 artiklassa säädetään erityisesti rajoitusvyöhykkeen perustamisesta, kun puhkeaa luokan A tauti, mukaan luettuna afrikkalainen sikarutto, sekä tietyistä rajoitusvyöhykkeellä sovellettavista toimenpiteistä. Lisäksi kyseisen delegoidun asetuksen 21 artiklan 1 kohdassa säädetään, että rajoitusvyöhykkeen on muodostuttava suojavyöhykkeestä, valvontavyöhykkeestä ja tarvittaessa suoja- ja valvontavyöhykkeiden ympärillä tai niiden vieressä olevista muista rajoitusvyöhykkeistä.
                  
               
                     (4)
                  
                  
                     Kun pidettävissä sikaeläimissä Mecklenburg-Vorpommernin osavaltiossa Saksassa todettiin afrikkalaisen sikaruton taudinpurkaus, joka vahvistettiin 15 päivänä marraskuuta 2021, ja kun kyseiseltä liittovaltiomuotoiselta jäsenvaltiolta oli saatu tiedot tautitilanteesta sen alueella, hyväksyttiin komission täytäntöönpanopäätös (EU) 2021/2021 (4). Kyseisessä täytäntöönpanopäätöksessä säädetään, että Saksan on varmistettava, että sen perustama rajoitusvyöhyke, jolla sovelletaan delegoidussa asetuksessa (EU) 2020/687 säädettyjä suoja- ja valvontavyöhykkeitä koskevia toimenpiteitä, käsittää vähintään kyseisen täytäntöönpanopäätöksen liitteessä luetellut alueet. Kyseistä täytäntöönpanopäätöstä sovelletaan 15 päivään helmikuuta 2022.
                  
               
                     (5)
                  
                  
                     Saksa ilmoitti komissiolle joulukuun 2021 lopussa Mecklenburg-Vorpommernin osavaltiossa rajoitusvyöhykkeellä tällä hetkellä vallitsevasta suotuisasta afrikkalaisen sikaruton tilanteesta pidettävissä sikaeläimissä ja siitä, että suoja- ja valvontavyöhykkeitä koskevat toimenpiteet on pantu asianmukaisesti täytäntöön delegoidun asetuksen (EU) 2020/687 mukaisesti kyseisen taudin leviämisen estämiseksi.
                  
               
                     (6)
                  
                  
                     Kun otetaan huomioon afrikkalaisen sikaruton nykyinen suotuisa tilanne pidettävissä sikaeläimissä Mecklenburg-Vorpommernin osavaltiossa ja Saksan asianmukaisesti toteuttamat toimenpiteet ja jotta vältetään tarpeettomat kaupan häiriöt, on aiheellista kumota täytäntöönpanopäätös (EU) 2021/2021 15 päivästä tammikuuta 2022.
                  
               
                     (7)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kumotaan täytäntöönpanopäätös (EU) 2021/2021 15 päivästä tammikuuta 2022.
         
         
            2 artikla
            Tämä päätös on osoitettu Saksan liittotasavallalle.
         
         
            Tehty Brysselissä 10 päivänä tammikuuta 2022.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 84, 31.3.2016, s. 1.
         
            (2)  Komission delegoitu asetus (EU) 2020/687, annettu 17 päivänä joulukuuta 2019, Euroopan parlamentin ja neuvoston asetuksen (EU) 2016/429 täydentämisestä tiettyjen luetteloitujen tautien ehkäisemistä ja torjuntaa koskevien sääntöjen osalta (EUVL L 174, 3.6.2020, s. 64).
         
            (3)  Komission täytäntöönpanoasetus (EU) 2018/1882, annettu 3 päivänä joulukuuta 2018, tiettyjen taudinehkäisy- ja taudintorjuntasääntöjen soveltamisesta luetteloitujen tautien eri luokkiin ja sellaisten lajien tai lajien ryhmien luettelon laatimisesta, jotka aiheuttavat merkittävän riskin kyseisten luetteloitujen tautien leviämiselle (EUVL L 308, 4.12.2018, s. 21).
         
            (4)  Komission täytäntöönpanopäätös (EU) 2021/2021, annettu 18 päivänä marraskuuta 2021, afrikkalaiseen sikaruttoon liittyvistä tietyistä kiireellisistä toimenpiteistä Saksassa (EUVL L 413, 19.11.2021, s. 34).